Diari Oficial de la Generalitat Valenciana


Sumari del DOGV 6422, del 22-12-2010 (2010/13145)

Resolució de 24 de novembre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte de línia mixta aerosubterrània trifàsica a 20 kV, doble circuit, des de la ST Carlet, fins a la línia existent L-16 Catadau en la partida Pintarrafes, al terme municipal de Carlet, a la província de València. Expedient d'expropiació forçosa número JUEXPR/2009/27; ATLINE/2008/393/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6422

Data del DOGV
:   22-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13917


Organisme emissor
:   Conselleria d'Infraestructures i Transport

Tipus de document
:   Resolució

Resolució de 24 de novembre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte de línia mixta aerosubterrània trifàsica a 20 kV, doble circuit, des de la ST Carlet, fins a la línia existent L-16 Catadau en la partida Pintarrafes, al terme municipal de Carlet, a la província de València. Expedient d'expropiació forçosa número JUEXPR/2009/27; ATLINE/2008/393/46. [2010/13417]  
En data 9 de juny de 2009, el Servici Territorial d'Energia de València, de la Conselleria d'Infraestructures i Transport de la Generalitat, va dictar una resolució per la qual s'autoritza a Iberdrola Distribución Eléctrica, SAU, es declara, en concret, la utilitat pública i s'aprova el projecte d'execució de la instal·lació elèctrica de línia mixta aerosubterrània trifàsica a 20 kV, doble circuit, des de la ST Carlet, fins a la línia existent L-16 Catadau en la partida Pintarrafes, al terme municipal de Carlet, a la província de València.   
La dita declaració d'utilitat pública d'acord amb el que disposa la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i dels drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si es procedent, les d'ocupació definitiva.  
Tots els interessats, així com les persones que siguen titulars de qualssevol classes de drets o d'interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i poden estar acompanyats dels seus pèrits i d'un notari, si ho estimen oportú, amb despeses a càrrec seu.  
L'alçament d'actes tindrà lloc els dies 25 i 26 de gener de 2011 a l'Ajuntament de Carlet.  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats es troba en el tauler d'edictes de l'ajuntament assenyalat i en l'annex.  
És de significar que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
En l'expedient expropiatori Iberdrola Distribución Eléctrica, SAU, assumirà la condició de beneficiària.  
València, 24 de novembre de 2010.- El conseller d'Infraestructures i Transport: Mario Flores Lanuza.  
Relació concreta i individualitzada dels béns i dels drets afectats pel projecte: línia mixta aerosubterrània trifàsica a 20 kV, doble circuit, des de la ST Carlet, fins a la línia existent l-16 Catadau en la partida Pintarrafes  
ATLINE 2008/393/46 LE Mixta Carlet - província de València  
Terme municipal de Carlet  
Relación concreta e individualizada de bienes y derechos afectados por el proyecto: línea mixta aéreo-subterránea trifásica a 20 kV, doble circuito, desde la ST Carlet, hasta la línea existente l-16 Catadau en partida Pintarrafes  
ATLINE 2008/393/46 LE Mixta Carlet - provincia de Valencia  
Término municipal de Carlet  
  
\* \* \* \* \*